# Laste Hoolekande Asutuses Lootus

# vägivalla juhtumite ennetamise ja lahendamise kord

***Kinnitatud asutuse direktori 04.04.2019.a. käskkirjaga nr. 18-ü***

ÜRO lapse õiguste konventsiooni kohaselt hõlmab laste vastane vägivald igasugust füüsilist ja

vaimset vägivalda, ülekohut või kuritarvitamist, hooletusse jätmist, hooletut või julma kohtlemist või ekspluateerimist, kaasa arvatud seksuaalne väärkohtlemine, mis pannakse toime laste suhtes. Vägivalda mõistetakse siin nii laste vahel esinevana kui täiskasvanute poolt toimepanduna.

**Meie asutuses ei aktsepteerita kunagi vägivalda ega väärkohtlemist!!!**

**Nii täiskasvanud, kui lapsed on hoolikad ja panevad tähele võimalike järgnevate märkide olemasolu nii enda kui ka teiste puhul!!!**

***Vägivalla ohvrit iseloomustavad märgid:***

1. Madal enesehinnang;
2. Häbi- ja enesesüüdistamine;
3. Hirmu ja enesekaitsereaktsioonid;
4. Enda soovide ja vajaduste alla surumine;
5. Endasse tõmbumine ja isiksusemuutused;
6. Vägivallatseja käitumise vabandamine, õigustamine, eitamine;
7. Füüsilised märgid: marrastused, valu, punetus, sinikad jne;

**Antud märkide ilmnemisel tuleb koheselt teavitada täiskasvanuid ja õigusorganeid!!!**

***Vägivalla juhtumite ennetamiseks kasvatajad peavad silmas järgnevat, et:***

1. Lastele on selgitatud erinevate vägivalla liikide olemust (koolikiusamine, interneti vahendusel vägivalla ohvriks langemine jne) ning viise, kuidas ennast kaitsta;
2. Perekodu kasvandikud on teadlikud, meetmetest mida vägivallatseja suhtes karistusena kasutatakse:
3. Perekodu kasvandikud on teadlikud sellest, kuhu nad peavad pöörduma juhul, kui on langenud vägivalla ohvriks;
4. Perekodu organiseerib ja viib läbi kasvandikele erinevaid koolitusi antud teema kaasates koolitustele spetsialiste ja õigusorganeid.

***Perekodu personali ülesandeks on:***

1. Jälgida ja võimalusel ennetada vägivalla juhtumeid;
2. Koheselt teavitama vägivalla juhtumist õigusorganeid ja perekodu juhtkonda;
3. Maksimaalselt võimalikult tagama perekodus elavate laste turvalisuse;

***Perekodu kasvandiku ülesandeks on:***

1. Koheselt teatada oma perevanematele, õpetajatele, õigusorganitele, või teisele lapsele/täiskasvanule vägivalla ohvriks langemise kohta, või vägivalla juhtumi tunnistamise kohta;
2. Perekodu kasvandik peab jälgima, et tema kaaslased oleksid teadlikud õigest käitumisest vägivalla juhtumite puhul, eriti kui tegemist on lapsega, kes ei suuda iseseisvalt seda teha:
3. Olla ettevaatlik ja teadlik ohtudest, abi saamise võimalustest ning oma õigustest ja kohustustest.

Vägivalla juhtumi kohta tuleb esimesel võimalusel peale juhtunut koostada kõigi kohal viibijate ja tunnistajate poolt kirjeldus juhtumist, mis edastatakse perekodu direktorile.

**Meil kõigil on õigus turvalisusele ja kaitstusele, mida me tagame olles tähelepanelikud, hoolikad ja käitudes vastutustundlikult**.